Subject: Infoteavitus Tedre tn 14 kinnistu detailplaneering osas
From: "Ehitisregistri menetluskeskkond" <[email-masked]>
To: <[email-masked]>
Date: Tue, 31 Mar 2026 15:03:25 +0300

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

 Teavituse põhjus:

Rakvere Linnavalitsus teatab planeerimisseaduse § 128 lg 8 alusel, et 
Rakvere linnavalitsus algatas 16. märtsi 2026.a korraldusega nr 149 Tedre tn 
14 kinnistu detailplaneeringu koostamise eesmärgiga jagada olemasolev 
kinnistu kaheks eraldi elamumaa sihtotstarbega krundiks ning määrata 
moodustatavatele kruntidele ehitusõigus ja hoonestustingimused vastavalt 
Rakvere linna planeerimispõhimõtetele. Tedre tn 14 kinnistu sihtostarve on 
100% elamumaa ning pindala on 2184 m2. Kinnistut läbib Elektrilevi OÜ-le 
kuuluv elektrimaakaabel Planeeringuala suurus on ca 0,27 ha. Planeeringuala 
kattub Rakvere linnavolikogu 14. novembri 2007. a määrusega nr 39 
kehtestatud Linnametsa, Lilleoru tänava, Tedre tänava ja linna piiri 
vahelise ala detailplaneeringuga. Uue detailplaneeringu kehtestamisel muutub 
sama planeeringuala kohta varem kehtestatud detailplaneering kehtetuks 
(PlanS § 140 lõige 8). Rakvere linna üldplaneeringus (kehtestatud 17. 
veebruaril 2010. a Rakvere linnavolikogu määrusega nr 6) kattub 
planeeringuala valdavalt väikeelamute ala maakasutuse juhtotstarbega, kus on 
lubatud kavandada pereelamuid ja kaksik(paaris)elamuid. Kavandatav tegevus 
arvestab Rakvere linna üldplaneeringus seatud tingimustega. Planeeringuala 
piirneb miljööväärtusliku hoonestusalaga. Rakvere linna arengukava 2025-2030 
visiooniks on, et elamuturul on valida erinevatele maitsetele ja nõudmistele 
vastavaid kodusid (aedlinna eramutest kesklinna korteriteni). Nõudlus ja 
pakkumine on tasakaalus ning sobivate eluruumide valik lai. Seega vastab 
kavandatav tegevus arengukavas seatud eesmärkidele. Kavandatav tegevus ei 
kuulu keskkonnamõju hindamise ja keskkonnajuhtimissüsteemi seaduses 
loetletud tegevuste hulka, mille puhul oleks vajalik kaaluda keskkonnamõjude 
eelhindamist. Võimalike uuringute vajadus selgub menetluse käigus. 
Tulenevalt PlanS § 4 lõike 2 punktist 5 tuleb detailplaneeringu koostamisel 
hinnata selle elluviimisega kaasnevaid majanduslikke, kultuurilisi, 
sotsiaalseid ja looduskeskkonnale avalduvaid mõjusid ning 
planeeringulahenduse väljatöötamiseks ja mõjude hindamiseks teha vajaduse 
korral täiendavaid uuringuid ja analüüse. Tedre tn 14 kinnistu 
detailplaneeringu algatamise korraldusega saab tutvuda ka Rakvere linna 
veebilehel detailplaneeringute teadete rubriigis..

Tagasisidet või menetlust puudutavates küsimustes saate pöörduda menetleja 
MERJE VERHOVITŠ (Rakvere Linnavalitsus [email-masked] 
<mailto:[email-masked]> ) poole. Dokumendi menetlusprotsessi 
saate jälgida e-ehituse keskkonnas 
<https://livekluster.ehr.ee/ui/ehr/v1/document?docNr=2612510/00012> .